זאב פרנק

זאב פרנק (נולד בי"א בתשרי ה'תשט"ז, 26 בספטמבר 1955) הוא חוקר תלמוד, חידונאי ותשבצאי ישראלי.

קורות חייו
נולד בירושלים, בן למשפחת פרנק, מצאצאי הרב יהודה לייב פרנק. למד והתחנך בצעירותו בתלמוד תורה חיי עולם, בתלמוד תורה עץ חיים ובישיבה קטנה תפארת צבי. לאחר מכן למד בישיבה הגדולה כנסת חזקיהו שבכפר חסידים.

במשך כעשרים שנה עסק בהסעדה (קייטרינג) ובעסקי תיווך נדל"ן, ובשלב מאוחר יותר בחייו (גיל 40 לערך) פתח בקריירה של חידונאי ותשבצאי בתחנת הרדיו ערוץ 7 ("שבע מי יודע"), ברדיו קול חי, ובעיתונים יום השישי, לעניין, עולם החסידות, משפחה, בשבע, פנימה ועוד.

במקביל לא זנח את לימודי הגמרא, אך בחר ללמוד גמרא תוך שילוב הכלים שרכש בישיבה עם כלי מחקר שאופיים מדעי, וכך השלים מחקר מקיף על אפיונם של אביי ורבא בהסתמך על 428 מחלוקותיהם והאגדות הרבות אודותם בתלמוד הבבלי. בהמשך ערך והוציא לאור מחקרים דומים על דמויותיהם של האמוראים רב ושמואל וכן על האמוראים רבי יוחנן וריש לקיש.

פרס עמינח
בתאריך 10 באפריל 2013 (ל' בניסן ה'תשע"ג) הוענק לזאב פרנק פרס עמינח בטקס שנערך בבית ציוני אמריקה בתל אביב, על ספר המחקר שלו "דבר-קטן". בנימוקי ההחלטה על קבלת הפרס כתבו השופטים:

ספריו
הזיידע - ביוגרפיה של חייו של הרב אליהו חיים רוזין, מקומם חסידות ברסלב בירושלים, וסבו של המחבר מצד אימו.
תורתך שעשועי - אסופה של למעלה מ-3000 חידות ושעשועי לשון על התורה על סדר פרשות השבוע, כפי ששודרו ברדיו ערוץ-שבע על ידו בתוכנית "שבע מי יודע" בין השנים תשנ"ו-תשס"ד (1996–2004).
משבצות זהב - אסופה של מאות תשבצים ושעשועונים על התורה, על סדר פרשות השבוע, שחוברו על ידו ופורסמו בעיתונים וכתבי-עת שונים.
דבר קטן - אפיונם של האמוראים אביי ורבא מבעד למאות מחלוקותיהם (428) והאגדות הרבות אודותיהם בתלמוד הבבלי.
אביי ורבא - עריכה ועיבוד מחדש למחקר על אביי ורבא כנ"ל בספר הקודם "דבר קטן".
רב ושמואל - אפיונם של האמוראים רב ושמואל מבעד למאות מחלוקותיהם (349) והאגדות הרבות אודותיהם בתלמוד הבבלי.
רבי יוחנן וריש-לקיש - אפיונם של האמוראים רבי יוחנן וריש-לקיש מבעד למאות מחלוקותיהם (355) והאגדות הרבות אודותיהם בתלמוד הבבלי והירושלמי.

קישורים חיצוניים 

 
 אתר האינטרנט של זאב פרנק
 מאמר של זאב פרנק ב- hakira = "חקירה" ארצות הברית

הערות שוליים

זוכי פרס עמינח
חידונאים ישראלים
תשבצאים ישראלים
בוגרי ישיבת עץ חיים
בוגרי ישיבת חיי עולם
בוגרי ישיבת תפארת צבי
בוגרי ישיבת כנסת חזקיהו-כפר חסידים
משפחת פרנק
חוקרי תלמוד
ישראלים שנולדו ב-1955